[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii






                 Bucureşti, 15.02.2017




                                         
                     Nr.4c-3/457/2016
AVIZ
asupra proiectului de Lege pentru modificarea art.71 din Ordonanţa de urgenţă a Guvernului nr.50/2010 privind contractele de credit pentru consumatori



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată pentru aviz, care va fi transmis Comisiei pentru buget, finanţe şi bănci şi Comisiei juridice, de disciplină şi imunităţi, care sunt sesizate în fond, cu proiectul de Lege pentru modificarea art.71 din Ordonanţa de urgenţă a Guvernului nr.50/2010 privind contractele de credit pentru consumatori, transmis cu adresa nr. P.L.x. 527 din 7 noiembrie 2016, înregistrat sub nr.4c-3/457 din 8 noiembrie 2016.


Consiliul Legislativ, cu avizul nr.309/6.04.2016, avizează favorabil propunerea legislativă cu observaţii şi propuneri.


Senatul, a adoptat propunerea legislativă în condiţiile articolului 75 alineatul (2) teza a III-a din Constituţia României, republicată..



Proiectul de lege are ca obiect de reglementare modificarea articolului 71 din Ordonanţa de urgenţă a Guvernului nr.50/2010 privind contractele de credit pentru consumatori, aprobată cu modificări şi completări prin Legea nr.288/2010, cu modificările ulterioare, în scopul detalierii procedurii care reglementează cesiunea unei creanţe.



Examinarea proiectului de lege a avut loc în şedinţa comisiei din 15 februarie 2017.

În urma dezbaterilor, membrii comisiei au hotărât, în unanimitate, avizarea favorabilă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,
Iulian Iancu
Consilieri parlamentari,
Viorela Gondoş

Isabela Patricia Robe

